b'\n_START_ARTICLE_\nTalls de grafs en la visi\xc3\xb3 per computador\n_START_PARAGRAPH_\nEl tall de grafs \xc3\xa9s un m\xc3\xa8tode de segmentaci\xc3\xb3 d\xe2\x80\x99imatges basat en regions que pot ser utilitzat per resoldre de manera eficient una \xc3\xa0mplia varietat de problemes de baix nivell en la visi\xc3\xb3 per computador (visi\xc3\xb3 artificial) com suavitzar imatges, el problema de correspond\xc3\xa8ncia estereosc\xc3\xb2pica, i molts altres que poden ser formulats en termes de minimitzaci\xc3\xb3 de l\'energia._NEWLINE_Es basa en la teoria de grafs on el problema de minimitzaci\xc3\xb3 d\xe2\x80\x99energia es pot reduir en termes del problema del flux m\xc3\xa0xim d\xe2\x80\x99un graf i, per tant, gr\xc3\xa0cies al teorema de flux m\xc3\xa0xim tall m\xc3\xadnim es defineix un tall m\xc3\xadnim del graf de forma que la mida del tall no \xc3\xa9s m\xc3\xa9s gran en cap altre tall. En la majoria de les formulacions d\'aquest tipus de problemes en la visi\xc3\xb3 per computador, la soluci\xc3\xb3 de m\xc3\xadnima energia correspon a l\'estimaci\xc3\xb3 del m\xc3\xa0xim a posteriori d\'una soluci\xc3\xb3._NEWLINE_Encara que molts algorismes de visi\xc3\xb3 per computador impliquen tallar un gr\xc3\xa0fic (per exemple, talls normalitzats), el terme "talls de grafs" s\'aplica espec\xc3\xadficament als models que empren optimitzaci\xc3\xb3 m\xc3\xa0xim flux/tall m\xc3\xadnim (altres algoritmes de tall de grafs poden ser considerats com algorismes de partici\xc3\xb3 gr\xc3\xa0fica).\n_START_SECTION_\nHist\xc3\xb2ria\n_START_PARAGRAPH_\nLa teoria dels talls de grafs es va aplicar per primera vegada en la visi\xc3\xb3 per computador en el treball de Greig, Porteous i Seheult de la Universitat de Durham. En el context de l\xe2\x80\x99estad\xc3\xadstica bayesiana de suavitzar imatges sorolloses (o danyades), ells van mostrar com l\xe2\x80\x99estimaci\xc3\xb3 del m\xc3\xa0xim a posteriori d\'una imatge bin\xc3\xa0ria es pot obtenir exactament al maximitzar el flux a trav\xc3\xa9s d\'una xarxa d\'imatges associades, que suposen la incorporaci\xc3\xb3 d\'una font i un pou. El problema es mostra per tant, per ser una soluci\xc3\xb3 efica\xc3\xa7._NEWLINE_Abans d\'aquest resultat, t\xc3\xa8cniques aproximades, com ara l\xe2\x80\x99algorisme del recuit simulat (proposat pels germans Geman), o els modes de reiteraci\xc3\xb3 condicional (com el que suggereix Julian Besag [3]) van ser utilitzats per resoldre problemes de suavitzar imatges._NEWLINE_Encara que el problema general amb k colors segueix sense resoldre per k> 2, l\'aproximaci\xc3\xb3 de Greig, Porteous i Seheult s\xe2\x80\x99ha presentat per tenir una \xc3\xa0mplia aplicaci\xc3\xb3 en els problemes generals de visi\xc3\xb3 per computador._NEWLINE_Les aproximacions de Greig, Porteous i Seheult sovint s\'apliquen de manera iterativa per a una seq\xc3\xbc\xc3\xa8ncia de problemes binaris, en general donant solucions gaireb\xc3\xa9 \xc3\xb2ptimes.'